***Shiny Beast (Bat Chain Puller)*** er Captain Beefheart & The Magic Bands tiende album. Det regnes som Beefhearts comebackalbum etter at han ikke hadde hatt noen suksess siden Clear Spot i 1972.

I 1976 ble det innspilt en del spor for Frank Zappas label DiscReet, disse skulle utgis på et album med navnet *Bat Chain Puller*. På grunn av juridiske problemer ble albumet imidlertid aldri utgitt, de sporene en finner på *Shiny Beast* er stykker som ble spilt inn på nytt i 1978. Andre av de opprinnelige stykkene ble også nyinnspilt for de følgende albumene *Doc at the Radar Station* og *Ice Cream for Crow*. Originalinnspillingene er ikke offisielt utgitt, men de finnes på diverse bootlegs, som for eksempel *The Original Bat Chain Puller + Paris 1972*, *Original 1976 Shiny Beast Version*, *Bat Chain Puller – The 1976 Sessions* og *Dust Sucker*.

Bakgrunn og innspilling
-----------------------

Etter å ha innspilt albumet *Bongo Fury* sammen med Frank Zappa, dannet Don Van Vliet et nytt Magic Band og begynte innspillingen av et albumet *Bat Chain Puller* for DiscReet og Virgin Records. Herb Cohen, en av DiscReet's grunnleggere og Zappa's forretningsmanager, betalte albumets produksjonskostnader med Zappa's "royalty checks", hvilket ledet Zappa til å slutte samarbeidet Cohen. Cohen og Zappa krevde hver for seg å bli betalt på forskudd av Virgin Records, hvilket gjorde at Zappa holdt tilbake mastertapene, noe Cohen saksøkte Zappa for.

*Shiny Beast (Bat Chain Puller)* ble innspilt fra 6. juli til 27. august 27, 1978 i innspillingsstudioet Automatt i San Francisco. På grunn av saksøkningen, spilte Van Vliet fire *Bat Chain Puller* spor inn på nytt for Warner Bros.: "The Floppy Boot Stomp", "Bat Chain Puller", "Harry Irene", og "Owed T'Alex". Et spor som ikke kom med på *Bat Chain Puller*, «Candle Mambo» ble også spilt inn på nytt for albumet, sammen med noen eldre ubrukte sanger, «Ice Rose» (et uttak fra albumet *Strictly Personal*, tidligere kjent som «Big Black Baby Shoes» og «Suction Prints» (et uttak fra *Clear Spot*, kjent som «Pompadour Swamp«», ingen relasjon til den senere utgitte sangen med det samme navnet). Fire nye sanger gjorde albumet komplett. Disse var «You Know You're A Man», «When I See Mommy I Feel Like A Mummy», «Love Lies» og «Tropical Hot Dog Night». Den siste sangen var basert på et riff fra sangen «Odd Jobs» fra albumet *Bat Chain Puller*. Albumet ble fullført med «Apes-Ma», hvilket er den samme innspillingen i begge versjoner, fra Van Vliet's egne hjemmeinnspillinger. Versione av «Run Paint Run Run» og «The Witch Doctor Life» ble utprøvd under innspillingene, men ble ikke brukt. De ble gjort ferdige til albumene *Doc at the Radar Station* og *Ice Cream for Crow*.

Sporliste
---------

Alle stykkene er av Don Van Vliet unntatt «Owed t' Alex», som er skrevet av Don Van Vliet og Herb Bermann.

Side 1
1. «The Floppy Boot Stomp» – 3:51
2. «Tropical Hot Dog Night» – 4:48
3. «Ice Rose» – 3:37
4. «Harry Irene» – 3:42
5. «You Know You're a Man» – 3:14
6. «Bat Chain Puller» – 5:27

Side 2
1. 
2. «When I See Mommy I Feel Like a Mummy» – 5:03
3. «Owed t'Alex» – 4:06
4. «Candle Mambo» – 3:24
5. «Love Lies» – 5:03
6. «Suction Prints» – 4:25
7. «Apes-Ma» – 0:40

Personell
---------

### The Magic Band

* Don van Vliet (*Captain Beefheart*): vokalist, munnspill, saksofon, plystring, produsent
* Jeff Moris Tepper – slide gitar, gitar
* Eric Drew Feldman – synthesizer, Rhodes piano, flygel, bassgitar
* Richard Redus – slide gitar, bottleneck gitar, gitar, trekkspill, fretless bass
* Robert Arthur Williams – trommer, perkusjon

### Gjestemusikere

* Bruce Fowler – trombone, air bass
* Art Tripp (*Ed Marimba*) – marimba, perkusjon

### Produksjon

* Pete Johnson – produsent
* Glen Kolotkin – lydtekniker
* Jeffrey Norman – assisterende lydtekniker
* Brad Kanawyer – omslagsdesign
* John Cabalka – omslagskunst

Referanser
----------

1. ↑  «The original Bat Chain Puller (1976)». Captain Beefheart Radio Station. 19. mai 2015. Besøkt 12. september 2020.

Litteratur
----------

* Colin David Webb: *The Man And His Music*, Kawabata Press, Cornwall, Storbritannia (1990)

Eksterne lenker
---------------

* (en) *Shiny Beast* på Discogs Rediger på Wikidata

* (en) *Shiny Beast* på MusicBrainz Rediger på Wikidata
* (en) «Shiny Beast (Bat Chain Puller) discography». Captain Beefheart Radio Station. 4. juli 2012. Besøkt 12. september 2020.

|  |  |
| --- | --- |
| Oppslagsverk/autoritetsdata | MusicBrainz
 |